Մի կողմ թողնելով ձայնագրության բովանդակությունը, որը խայտառակություն էր ե՛ւ զրույցի մակարդակի, ոճի, ե՛ւ միմյանց տրվող խորհուրդների մասով` միայն պետք է արձանագրենք, որ ՀՀ ԱԱԾ տնօրենն, ինչպես միշտ, չափից շատ անկեղծ էր իր խոսքերում. «ռուսները կնեղանան» եւ այլն, իսկ ՀՔԾ պետը՝ ցինիկ պահվածք է ցուցաբերում: Բայց մեծ հաշվով սա մեր երկրի, պետության համար իրականում կազմաքանդիչ քայլ էր: Որքան էլ պաշտոնյաներն իրենց տված շփոթված ասուլիսի ժամանակ հայտարարեցին, թե իրենք անողոք պայքար են մղում նախկին հանցավոր ռեժիմի դեմ, դրա համար նման դավադրություն է կազմակերպվել, այնուամենայնիվ, իրավիճակի լրջությունը դրանից չի թուլանում: Ինչո՞ւ, որովհետեւ դեռ չգիտեն, թե հրապարակող անանուն կողմը էլ ինչ ձայնագրություններ ունի: